CELEX: 22012D0314
Language: sl
Date: 2012-05-16 00:00:00
Title: 2012/314/EU: Sklep št. 1/2012 odbora Skupnost-Švica za kopenski promet z dne 16. maja 2012 v zvezi z dodelitvijo popusta na pristojbino za učinkovitost prometa težkih tovornih vozil za vozila iz emisijskega razreda EURO VI

19.6.2012   
            
            
               SL
            
            
               Uradni list Evropske unije
            
            
               L 158/24
            
         SKLEP št. 1/2012 ODBORA SKUPNOST-ŠVICA ZA KOPENSKI PROMET
   z dne 16. maja 2012
   v zvezi z dodelitvijo popusta na pristojbino za učinkovitost prometa težkih tovornih vozil za vozila iz emisijskega razreda EURO VI
   (2012/314/EU)
   ODBOR JE –
   ob upoštevanju Sporazuma med Evropsko skupnostjo in Švicarsko konfederacijo o cestnem in železniškem prevozu blaga in potnikov in zlasti člena 51(2) Sporazuma,
   ob upoštevanju naslednjega:
   
               (1)
            
            
               V skladu s členom 40 Sporazuma Švica od 1. januarja 2001 pobira nediskriminatorno pristojbino na vozila za stroške, ki jih povzročijo (pristojbina za učinkovitost prometa težkih tovornih vozil).
            
         
               (2)
            
            
               V skladu s členom 44 si pogodbenici prizadevata za uvedbo ekoloških ukrepov, da bi se zmanjšale zlasti emisije izpušnih plinov in delcev iz težkih tovornih vozil.
            
         
               (3)
            
            
               V skladu s členom 7(5) se vsaka pogodbenica zavezuje, da za vozila, homologirana na ozemlju druge pogodbenice, ne uporablja strožjih pogojev od tistih, ki veljajo na njenem ozemlju –
            
         SKLENIL:
   Člen 1
   Začasno se vozilom iz emisijskega razreda EURO VI dodeli popust v višini 10 % pristojbine, ki velja za to kategorijo.
   Člen 2
   Popust iz člena 1 se bo dodelil samo za vozila s potrdilom o registraciji vozila ali enakovrednim potrdilom nacionalnih organov, ki potrjuje, da vozilo ustreza emisijskemu razredu EURO VI. Potrdilo se prevaža v motornem vozilu.
   Člen 3
   Pristojni švicarski organi si pridržujejo pravico, da preverijo skladnost z ustreznimi mejnimi vrednostmi emisij za vsa vozila EURO VI, ki bodo izkoristila popust na pristojbino.
   Člen 4
   Švica si pridržuje pravico, da od leta 2014 dalje ponovno pregleda stanje glede popusta iz člena 1 in nato po potrebi zniža ali odpravi popust.
   Člen 5
   Ta sklep začne veljati 1. julija 2012.
   
      V Bernu, 16. maja 2012
      
         
            Predsednik
         
         Peter FÜGLISTALER
      
      
         
            Vodja delegacije Evropske unije
         
         Fotis KARAMITSOS